'Anin

'Anin () Palestinako herrixka bat da, Jeningo Gobernazioaren parte dena, Zisjordanian. Palestinako Estatistika Bulego Nagusiaren arabera, herrixkak 4.216 biztanle zituen 2017an.

 Historia 
Iradoki denez, 'Anin antzinako Beth Anath izan liteke, edo greziar: Batanaia, Eusebio Zeraseakoaren Onomasticon-en eta Toseftan aipatua.

Burdin Aroko, persiarren, erromatarren, bizantziarra, musulman goiztiarren eta Erdi Aroako keramikak topatu dira bertan.Zertal, 2016, pp. 127-130

"Herrixkaren iparraldean, harkaitzezko pasabide bat dago, oinez ibiltzeko modukoa, 50 bat oin dituena eta zementuz forratuta dagoena; gero oin baten altuera hartzen du. Horrek arroka-gainazal lau batera darama (...) Harrian egindako bi hilobi daude mendebaldean, orain blokeaturik daude".Conder and Kitchener, 1882, SWP II, p. 51Dauphin, 1998, p. 748

 Otomandar Aroa 
1517an, 'Anin Otomandar Inperioan sartu zen, Palestinako gainerako lurraldeak bezala. XVI. eta XVII. mendeetan, Turabay dinastiaren (1517-1683) jabetza zen, Jezreelgo harana, Haifa, Jenin, Beit She'an bailara, Jabal Nablusen iparraldea, Bilad al-Ruha/Ramot Menashe eta Xarongo lautadaren iparraldea bezala. 1596ko erroldan Sahil Atlit-en nahiya edo azpibarruti bezala agertzen zen, Lajjungo liwa edo barrutian.  Herrixkak 16 etxe zituen, guztiak musulmanak. Herritarrek nekazal produktuen gaineko %25eko zerga-tasa finkoa ordaintzen zuten, guztira 3.600 akçe.Hütteroth and  Abdulfattah, 1977,  p. 159

1882an, Palestine Exploration Fundek Palestinako Mendebaldeari buruz egindako inkestan honela deskribatu zen 'Anin: "herri txiki da bat gailur batean, zati bat harriz eraikia, mendebaldean olibadi txiki bat eta bi putzu ditu. Antzinako leku baten itxura du, arrokaz ebakitako hilobiak eta urarentzako kanal bitxia".Conder and Kitchener, 1882, SWP II, p. 44

 Mandatu Britainiarraren aroa 
1922ko Palestinako erroldan, Palestinako Britaniar Mandatuko agintariek egina, 360 biztanle musulman ziren. 1931ko erroldan ordea, 447 musulman, 68 etxeetan banaturik.Barron, 1923, Table IX, Sub-district of Jenin, p. 30Mills, 1932, p. 67

1944/5eko estatistiketan, 590 biztanle musulman ziren, eta herrixkak 15.049 dunam zituen.Government of Palestine, Department of Statistics. Village Statistics, April, 1945. Quoted in Hadawi, 1970, p. 54 Horietatik, 1.769 landa eta ureztatze-lurretarako, 1.806 zerealetarako, eta 13 dunam herrixka eraikitzeko.Government of Palestine, Department of Statistics. Village Statistics, April, 1945. Quoted in Hadawi, 1970, p. 98Government of Palestine, Department of Statistics. Village Statistics, April, 1945. Quoted in  Hadawi, 1970, p. 148

 Jordaniar aroa 
1948ko Arabiar-israeldar Gerraren ondoren, Jordaniaren menpe geratu zen.

1961eko Jordaniak egin zuen erroldan 752 biztanle zenbatu ziren.Government of Jordan, Department of Statistics, 1964, p. 25

 1967az geroztik 
1967ko Sei Eguneko Gerra eta gero, Israelek kontrolpean hartu zuen Zisjordaniako gainerako lurraldeekin batera. Okupazioko B eremuan dago herria, Palestinako Aginte Nazionalaren kontrol zibil partzialean sartua, apenas herrigunea inguruko lurrik gabe eta C eremuko kontrol israeldar osoko lurraldeak inguratuta.

 Erreferentziak 

 Kanpo estekak 
 Welcome to 'Anin
 Mendebaldeko Palestinari buruzko inkesta, 8. mapa: IAA, Wikimedia commons
 Olive wars 2014, BBC, 'Anin 16.00-21:00

Kategoria:Zisjordaniako gune populatuak
Kategoria:Palestinako geografia